kardosdrur/scandi-wiki huggingface dataset:
Elis

Elis har flere betydninger:

Elias – et drengenavn
Elis (Grækenland) – en provins i Grækenland indtil 2006
Elis (også Ilia), en regional enhed i Grækenland, der afløste det tidligere præfektur i 2011
Elis (band) – et gothic metal band
Elia

Elia kan henvise til:
 Elia (skulptur) – En skulptur af Ingvar Cronhammar

Elia er en variant af drengenavnet Elias. Personer som hedder Elia:
 Elia Kazan – amerikansk filminstruktør og manuskriptforfatter
 Elia Rigotto – italiensk cykelrytter
Eli

Eli er et pige- og drengenavn, der stammer fra hebraisk og betyder "Gud". Navnet er en kortform af Elias. Varianter af navnet omfatter for drenge Elit og Elith. Omkring 700 danskere af hunkøn og 550 danskere af hankøn bærer et af disse navne ifølge Danmarks Statistik.

Kendte personer med navnet

Kvinder

Mænd 
 Eli, israelsk præst fra Bibelen.
 Eli Benneweis, dansk cirkusdirektør.
 Elith Foss, dansk skuespiller.
 Eli I. Lund, dansk digter og forlagsdirektør.
 Elith "Nulle" Nykjær, dansk musiker og manuskriptforfatter.
 Anker Eli Petersen, færøsk grafiker.
 Elith Pio, dansk skuespiller.
 Elith Reumert, dansk skuespiller.
 Eli Wallach, amerikask skuespiller.

Noter 

Pigenavne
Drengenavne
Riccardo Riccò

Riccardo Riccò (født 1. september 1983) er en italiensk tidligere professionel cykelrytter. Han cyklede for ProTour-holdet Saunier Duval-Scott fra 2006 til 2008. Hans styrke er i bjergene.
I 2008 vandt han to etapesejre i Tour de France og opnåede en samlet andenplads i Giro d'Italia, men blev efterfølgende taget for brug af doping.

Karriere

2005-2006 
Efter to fremgangsrige år som amatørcykelrytter forsøgte han først at blive professionel på det italienske hold Ceramica Panaria-Navigare i 2005, men fik ikke tilladelse på grund af for høj hæmatokritværdi. Saunier Duval-Prodirs sportdirektør Mauro Gianetti foreslog at han skulle tilbringe en uge på UCIs laboratorium i Lausanne for at vise at hans hæmatokritværdier naturligt var over 50 procent.

2007 
Riccòs gennembrud kom i Tirreno-Adriatico 2007, hvor han vandt to etaper og pointkonkurrencen. Han fik også en etapesejr og blev nummer to sammenlagt i Settimana internazionale di Coppi e Bartali. I sin første optræden i Ardenne-klassikerne fik han en niendeplads i Amstel Gold Race og sjetteplads i La Flèche Wallonne. Han cyklede Giro d'Italia som hjælperytter for Gilberto Simoni, og vandt den 15. etape til Tre Cime di Lavaredo foran holdkameratten Leonardo Piepoli. Han endte på en sjetteplads sammenlagt. I sæsonafslutningen Lombardiet Rundt blev han nummer to efter at have blevet slået i spurten af Damiano Cunego.

2008 
I 2008 vandt Riccò to etaper i Tour de France, for derefter at blive anklaget for doping d. 17. juli. Han blev testet positiv for det epolignende stof Mircera. Ricco, som senere indrømmede at have ødelagt Giro d´Italia med sin dopingglæde, havde også dopet sig op til årets udgave af Tour de France, men denne gang snød AFLD og ASO ham.
De ventede med at offentliggøre at de kunne spore det nye dopingprodukt Mircera, og på den måde fældede de hele fire ryttere: Riccardo Ricco, Stefan Schumacher, Leonardo Piepoli og Bernhard Kohl. De fangede også Moisés Dueñas og Manuel Beltran, men de havde vist ikke brugt Mircera.

2010-2011 

I 2010 vendte han tilbage til sporten, og kørte for kontinentalholdet Ceramica Flamina indtil august, hvorefter han skrev kontrakt med Pro-Teamet Vacansoleil. I februar 2011 blev han indlagt med nyreproblemer, og betroede sig til en læge, at han havde foretaget en blodtransfusion på sig selv.

Referencer

Eksterne henvisninger 

Mandlige cykelryttere fra Italien
Cristian Mungiu

Cristian Mungiu (født 27. april 1968 i Iaşi) er en rumænsk filminstruktør, der fik sit internationale gennembrud ved at vinde Den Gyldne Palme ved Filmfestivalen i Cannes 2007 for filmen 4 måneder, 3 uger og 2 dage.

Eksterne henvisninger 

 

Filminstruktører fra Rumænien
Andrea Noè

Andrea Noè  (født 15. januar 1969) er en italiensk tidligere landevejscykelrytter. Han har kun cyklet for italienske hold efter at han blev professionel i 1993. Hans største sejr er etapesejren på den 11. etape i Giro d'Italia i  1998.

Eksterne henvisninger 
 

Mandlige cykelryttere fra Italien
Syntaktisk sukker

Syntaktisk sukker er slang for elementer i et programmeringssprogs syntaks, som ikke tilføjer værdi til sproget. I nogle sammenhænge har 'sukkeret' til formål at understrege, hvad der sker i et program.

I programmeringssproget C kan man eksempelvis erstatte brugen at tabeller med pointere, som refererer til bestemte adresser i computerens hukommelse. Ved at nøjes med pointere kan man lave elegante løsninger på en del programmeringsproblemer, men løsningerne er ikke altid nemme at forstå.

Som modsætning til den minimalistiske stil i C har COBOL en syntaks, der kræver en del skrivearbejde, og der er dermed en del overflødigt syntaktisk sukker.

Kildekode
Stille & Uroligt

Stille Og Uroligt er et album lavet af Mikael Simpson og udgivet i 2006.

Numre
Mist Dig Selv I Mig
Hvor End Du Er 
Jeg Kan Se Det, At Du Ved Det
100 bpm
Vi 2
Jeg Sidder Fast
Bistand & Bling
Stille & Urolig
En Bacille I Mit Blod
Uren Besked
Jeg Kan Se Det (igen)

Album fra 2006
Album fra Danmark
Hekabe

Hekabe er i græsk mytologi kong Priamos' yndlingshustru og mor til bl.a. Hektor, Paris, Deifobos, Kassandra og Creusa.

Hekabe var datter af Frygiens konge Dymas og blev i en ung alder giftet bort til Priamos. Hende skæbne efter Trojas fald er gengivet i flere versioner: 

 hun bliver slave for Odysseus, men undslipper ved Apollons hjælp.
 hun bliver sindssyg efter at have set sine sønner dræbt 
 hun bliver solgt som slave.

Kilder og henvisninger 

 

Personer i græsk mytologi
Inge Hørup

Inge Hørup (født 29. maj 1958 i København) er en dansk kunstmaler.

Hørup arbejder primært med malerier, ofte med kvinder og erotiske motiver og ofte med et anstrøg af humor. Hun har haft adskillige udstillinger i Danmark og flere steder i udlandet, blandt andet Hamburg, Hameln, Toronto, Paris, Sankt Petersborg, Bruxelles og Regensburg. Dertil kommer flere udsmykningsarbejder samt i mindre omfang skulpturer.

Tidlige liv 
Hørup voksede op i et miljø med interesse for kunst og kultur, og hun fik mulighed for at prøve kræfter med malerkunsten som barn. Senere indledte hun et religionsstudium, men samtidig malede hun, og hun tog til sidst springet til at blive fuldtidsmaler efter at være blevet inspireret af maleren Ulrik Kvist i Odder, som hun blev elev hos i perioden 1980-84.

Privatliv 
Hørup bor delvist i Frankrig, men har også atelier i Århus.

Se også 
 Inge Hørup - En dansk maler - film fra 1993

Referencer

Eksterne henvisninger 
 
 Inge Hørups CV

Malere fra Danmark
Vejen Sportsforening

Vejen Sportsforening (eller Vejen SF, VSF) er en dansk fodboldklub fra Vejen. Klubben spillede 1937-1939 to sæsoner i den bedste danske række.

Klubben blev stiftet den 11. november 1890 og spillede også med om danmarksmesterskabet under 2. verdenskrig. Klubben rykkede ud af 2. division i 2000 og spiller nu i Jyllandsserien under DBU Jylland.

Klubben har fanklubben The Red Scottish. Fanklubben opstod i 2004 hvor den har fungeret som officiel fanklub for Vejen SF.

Tidligere spillere

  Palle Hansen
  Joakim Ryø

Referencer

Ekstern henvisning 
 Vejen SF's officielle hjemmeside
 Vejen SF's Fanklub "The Red Scottish"

Fodboldklubber under DBU Jylland
Sportsforening
Idrætsforeninger i Danmark
Etableret i 1890
Laura Foster

Laura Foster (ca. 1846 til 25. maj 1866), blev myrdet med knivstik den 25. maj 1866.

Laura Foster blev født i den lille by German's Hill (nu i Caldwell County, North Carolina), som det ældste af otte børn. Hendes forældre var Wilson Foster og Martha Bowman.

Laura Foster er alene kendt for sin død. Hun forsvandt i slutningen af maj 1866 fra sit hjem, og hurtigt opstod der rygter om, at hun var stukket af hjemmefra, men senere ændrede rygterne sig til, at hun var blevet myrdet. En af hendes elskere, Thomas C. Dula (kendt som Tom Dooley) blev senere anklaget for mordet, og fængslet tillige med en kvinde, Ann Melton, der blev anklaget for medskyld. Først i september fandt man Laura Fosters lig, men da havde såvel Ann Melton som Thomas Dula siddet fængslet i flere måneder.

Efter flere appeller blev Tom Dooley blev dømt ved en særdomstol i januar 1868, og den 1. maj samme år blev han hængt i byen Statesville. Efter henrettelsen startede sagen mod Ann Melton, men hun blev frikendt.

Der blev skrevet mange sange om denne begivenhed, og i én af disse, med folkesangeren Doc Watson, hedder det blandt andet "Killed poor Laurie Foster; Now you're bound to die".

Eksterne Kilder 
 Foster West, John : The Ballad of Tom Dooley, Parkway Publishers 2002

Personer fra North Carolina
Rēzekne

Rēzekne er en af de større byer i Letland beliggende i provinsen Letgallen.
Det er den 7. største by i Letland. Flertallet af indbyggerne er russere.

Venskabsbyer 
  Arendal, Norge
  Częstochowa, Polen
  Dmitrov, Rusland
  Lianozovo, Rusland
  Suwałki, Polen
  Vitebsk, Hviderusland
  Lainate, Italien

Byer i Letland
Ann Melton

Ann Foster Melton (ca. 1843 til 1874) var en af personerne i det, der i dag kendes som Tom Dooley dramaet. 

Ann (eller Anne eller Anny, afhængig af kilderne) blev født omkring 1843 som datter af Carlotta Triplett og en ukendt far, i bebyggelsen Elkville, nu Ferguson, i Wilkes County, North Carolina. Hun blev døbt Angeline Triplett (muligvis Angeline Pauline Triplett, som en enkelt kilde har). Der er en del uklarhed omkring navnet. I folketællingerne fra 1850 og 1860 står familien registreret under navnet Triplett, men i 1870 er den registreret under navnet Foster. I 1880 er moderen og de hjemmeværende børn så igen registreret som Triplett. På dette tidspunkt boede Ann dog ikke længere hos sin mor. Allerede i 1858 var hun blevet gift med James Melton, og allerede på dette tidspunkt kaldte hun sig Foster, selv om resten af familien fortsat hed Triplett i 1860. Efter ægteskabet fik hun mandens navn, og kaldte sig Melton. 

Både før og efter ægteskabet med James Melton, opretholdt Anne Melton et forhold til Thomas C. Dula (Tom Dooley), og dette forhold genoptog de i 1865, da Thomas Dula vendte hjem fra Den Amerikanske Borgerkrig, som han havde deltaget i på sydstaternes side. I juni 1866 blev Thomas Dooley anklaget for mordet på Laura Foster og fængslet, og hovedvidnet, Pauline Foster, tjenestepige hos Ann og James Melton, udpegede Ann Melton som medskyldig, hvilket medførte at også hun blev fængslet. 

I september 1866 fandt man Laura Fosters lig, og derfter gik retssagen i gang. Det lykkedes for forsvareren, Zebulon Vance, at få adskilt sagerne mod Thomas Dula og Ann Melton, og sagen mod Dula blev rejst først. Efter flere appeller blev Dula endeligt dømt ved en særdomstol i januar 1868. Han blev hængt den 1. maj 1868. Først derefter, i efteråret 1868, gik sagen mod Ann Melton i gang. Sagen endte med at Ann Melton blev frikendt for medskyld i mord, men da havde hun siddet fængslet i mere end to år. 

Ann Melton, der havde to børn med James Melton, Jane Martha eller Martha Jean(født 1861) og Ida, født omkring 1871, døde omkring 1872 eller 1873, formodentlig af efterveer efter en ulykke med en vogn, der væltede ned over hende. 

På trods af frikendelsen, blev hun ikke renset for mistanken om, at hun enten var medskyldig, eller at det direkte var hende, der havde myrdet Laura Foster og ladet Thomas Dula tage skylden for mordet.

Noter

Ekstern reference 
Foster West, John: The Ballad of Ton Dooley, Parkway Publishers, 2002

Personer fra North Carolina
All your base are belong to us

"All your base are belong to us" (ofte forkortet til "All Your Base", AYBABTU eller bare AYB) er en kendt sætning fra den engelske oversættelse af introduktionsscenen til computerspillet Zero Wing fra 1989. Spillet er blevet oversat fra japansk til et grammatisk og semantisk ukorrekt engelsk – også kaldet engrish. I 1998 begyndte en video med introvideoen at cirkulere på Internettet, og derved opnåede sætningerne kultstatus.

Teksten fra introsekvensen er som følger:

 In A.D. 2101
 War was beginning.

 Captain: What happen? 
 Mechanic: Somebody set up us the bomb.
 Operator: We get signal.
 Captain: What !
 Operator: Main screen turn on.
 Captain: It's you !!
 Cats: How are you gentlemen !!
 Cats: All your base are belong to us.
 Cats: You are on the way to destruction.
 Captain: What you say !!
 Cats: You have no chance to survive make your time.
 Cats: Ha Ha Ha Ha ....
 Operator: Captain !!*
 Captain: Take off every 'Zig'!!
 Captain: You know what you doing.
 Captain: Move 'Zig'.
 Captain: For great justice.

Ordene fra dette kultstykke bruges blandt andet indenfor leetspeak, for eksempel "Somebody set up us the bomb" ("Vi er blevet lurede, vi er blevet overraskede"), "All your base are belong to us" ("Vi har et stort overtag") og "You have no chance to survive make your time" ("I kan ikke vinde, I har ingen chance mod os").

Eksterne henvisninger 

 "Officielt" AYBABTU video-website  (indeholder også historier, links og billeder)

Computerspilfænomener
B68

Tofta Ítróttarfelag (B68) er en færøsk sportsklub fra Toftir, Eysturoy, som mest har fokus på fodbold.

Historie 
Tofta Ítróttarfelag blev grundlagt den 21. december 1962. I begyndelsen var kaproning særligt på programmet. I 1968 blev fodbold også en del af foreningen, og derfra stammer navnet B68.

I 1980 rykkede B68 for første gang op i den første division, og samme år blev den første fodboldbane anlagt på Svangaskarð - en grusbane. De første år var forholdene omkring banen dog ikke så gode, og omklædningsrummet blev indrettet i en skur ved banen.

Klubbens førstehold spillede de første 13 år i den næstbedste række, men vandt i 1980 2. division og rykkede derfor op i 1. division i 1981, hvor man deltog uafbrudt i perioden 1981-2004 samt 2006. Tre gange har klubben vundet det færøske mesterskab i fodbold. Dette gælder for årene 1984, 1985 og 1992.

I 1984 blev foreningshuset syd for banen taget i brug, og det var en stor begivenhed i foreningens historie. Det er ikke klart, hvad årsagen var, men i 1984 vandt B68 sit første færøske mesterskab i 1. division for herrer, og året efter gentog de denne bedrift.

Banen 
I 1987 blev der lagt græstæppe på grusbanen, og to år senere, den 8. juli 1989, blev området til fritidssporten åbnet officielt i forbindelse med Ø-lejerne, der blev afholdt på Færøerne dette år.

Tanken om at anlægge en græsbane kom op, da det blev klart, at færøske hold ikke fik lov til at spille deres hjemmekampe i EM-kvalifikationen på Færøerne. Den rigtige mulighed opstod efter den mindeværdige kamp i Landskrona den 12. september 1990, hvor det færøske landshold formåede at slå Østrig.

Arbejdet begyndte i november 1990, og i juni 1991 blev det sidste flag lagt på banen. Oprindeligt var der ikke planlagt at bygge et nyt hus, men UEFA godkendte ikke det gamle hus. Derfor blev der påbegyndt konstruktionen af et nyt hus ved siden af græsbanen. Dette arbejde startede i maj 1991. Samtidig begyndte arbejdet med at etablere tilskuerpladser rundt om banen.

Græsbanen og det nye hus blev taget i brug den 20. oktober 1991 med en kamp mellem det færøske landshold og et udvalgt hold.

Det var en stor opgave, som toftamændene tog fat på, en opgave, som let kunne være blevet overladt til andre, men som de formåede at gennemføre med stor succes ved at gøre området til en moderne sportsfacilitet.

Siden da har Svangaskarð været vært for mange forskellige arrangementer, og i 2004 blev det gamle græstæppe på den nedre bane, der havde tjent godt i 17 år, udskiftet. I stedet blev der lagt såkaldt 3. generation græstæppe. Denne type græstæppe er godkendt til at afholde internationale kampe, og derfor er der nu to internationale fodboldbaner på Svangaskarð.

Aktuel trup 

Fodboldklubber i Færøerne
Etableret i 1962
Svinninge (Nørre Asmindrup)

Svinninge er en del af stationsbyen Nørre Asmindrup på Nordvestsjælland. Svinninge er beliggende i Odsherred i Nørre Asmindrup Sogn fire kilometer syd for Højby, fire kilometer nord for Vig, fem kilometer vest for Strandhuse og 24 kilometer nord for Holbæk. Byen tilhører Odsherred Kommune og er beliggende i Region Sjælland.

Byens navn 
Svinninge var tidligere en selvstændig landsby i Nørre Asmindrup Sogn. I dag er den sammenvokset med nabobyen Nørre Asmindrup, og selvom Svinninge er den folkerigeste by i sognet, betegnes hele byområdet i dag lokalt for Nørre Asmindrup og fra og med 2012 også officielt Nørre Asmindrup.

Baggrunden for navneforvirringen starter ved anlæggelsen af Odsherredsbanen, hvor jernbanestationen anlægges ved Svinninge, men da der allerede findes en langt større stationsby med samme navn godt 20 km sydligere på Odsherredsbanen (Svinninge i Svinninge Sogn), får den mindre nordlige station navnet Nørre Asmindrup Station efter nabolandsbyen. Den nye bydel, der skyder op omkring stationen får betegnelsen Nørre Asmindrup Stationsby, men blandt mange lokale betegnes bydelen Stationsbyen eller Svinninge Stationsby, skønt Svinninge Stationsby var den officielle betegnelse for den større sydligere stationsby.

Eksterne henvisninger 
 Svinninge Byportal – fra dkby.net

Kilder 

Nørre Asmindrup
Bydele og forstæder i Danmark
Oktant

En oktant er et ældre instrument til vinkelmåling, der fungerer på samme måde som en sekstant. En oktant spænder over en ottendedel af en cirkelbue, 45°, mens sekstanten spænder over 60°.

Vinkel
Navigationsudstyr
Solen
Lipari

Lipari er en ø nord for Sicilien; den største af de syv øer i øgruppen, Æoliske øer. Øen har et areal på 37 km², og et indbyggertal på ca. 10.000 indbyggere. Øen er bjergrig; det højeste punkt er Monte Chirica, 602 m.o.h. Den er af vulkansk oprindelse, og der brydes pimpsten på øen. Der er færgeforbindelse til de andre øer i øgruppen og til Milazzo på Sicilien; om sommeren desuden til Napoli.

Øen har været beboet i omkring 5000 år og har et imponerende arkæologisk museum med fund fra øens ældste beboede tid. Øens hovedby, der også hedder Lipari, domineres af en stor borg, "Il Castello", på en klippe, som stiger stejlt op af havet. De ældste dele stammer fra en græsk fæstning fra 4.-3. århundrede f.v.t., men de nuværende mure er fra 1560. Indbygget i murene er de normanniske tårne, som stammer helt tilbage fra det 13. århundrede. Blandt disse er tårnet med det der endnu i dag er hovedindgangen, nemlig porten der fører fra Piazza Mazzini ind i borgen. Indenfor murene findes desuden en kirke, hvis ældste dele stammer fra 1084, og et normannisk kloster.

Lipari blev sammen med de øvrige øer i øgruppen Æoliske øer i år 2000 optaget på UNESCOs verdensarvsliste på grund af øernes enestående geologi og natur.

Eksterne henvisninger 

Øer i Italien
De Æoliske Øer
Gurre Kirke

Gurre Kirke er en kirke beliggende i Helsingør Stift. Kirken blev opført i 1918 og har siddepladser til 160 kirkegængere. Den ligger på en bakketop i nordøstlige hjørne af Nyrup Hegn, cirka en kilometer øst for landsbyen Gurre. Kirkens orgel er af nyere dato og har 22 stemmer.

Gurre sogn deler præst med Tikøb Sogn.

Eksterne henvisninger 
 Sognegrænsen. Fra viskort.dk
 Kirkens gudstjenester. Fra sogn.dk

Noter 

Kirker i Helsingør Kommune
Kirker i Helsingør Stift
Kirker i Frederiksborg Amt
Kirke
Panarea

Panarea er en ø nord for Sicilien og er den mindste ø i øgruppen Æoliske øer. Øen har et areal på 3,4 km² og ca. 200 faste indbyggere. Der er færgeforbindelse til naboøerne Lipari og Stromboli. Øen er af vulkansk oprindelse, og der findes varme svovlkilder på øen. Det højeste punkt er Punta del Corvo, 421 m.o.h. Øen er omgivet af adskillige større og mindre, ubeboede klippeskær, bl.a. Basiluzzo, Dàttilo og Lisca Bianca. Panarea har i forhistorisk tid sammen med disse klippeskær udgjort en stor vulkan, som er den ældste af øerne i øgruppen. Det meste af denne vulkan er i dag sunket i havet. Det er muligt fra Panarea at se de hyppige vulkanudbrud på naboøen Stromboli.

Øen har været beboet fra det 15. århundrede f.v.t. og på Den lille halvø Capo Milazzese kan der ses arkæologiske udgravninger fra denne tid. Den har en flot natur og et rigt fugleliv, bl.a. kan den sjældne eleonorafalk ses på øen.

I de senere år er turismen blev kraftigt udbygget på Panarea, og der er især tale om turistfaciliteter i den relativt dyre prisklasse. Udenfor højsæsonen er det dog muligt at indlogere sig på øen til mere overkommelige priser.

Panarea blev sammen med de øvrige øer i øgruppen Æoliske øer i år 2000 optaget på UNESCOs verdensarvsliste på grund af øernes enestående geologi og natur.

Øer i Italien
De Æoliske Øer
Paulus' Brev til Kolossenserne

Kolossenserbrevet er et af Paulus' fangenskabsbreve. Det er skrevet til menigheden i Kolossæ ved floden Lykus i Lilleasien i det nuværende Tyrkiet. Byen lå ca. 175 km øst for den romerske metropol Efesos. Byen blev formentlig lagt øde af et jordskælv i 60-61 e. Kr. Brevet bliver sendt med Tykikos, som desuden skulle føre den bortløbne slave Onesimos tilbage til sine herre Filemon.

Brevet er en advarsel mod forførende filosofi eller vranglære - måske gnosticismen - i menigheden. Hvad den truende vranglære indebar er uvist, da brevet kun giver en meget overfladisk beskrivelse af den.

Brevet er traditionelt blevet anset for at være skrevet af Paulus, men meget peger på en anden forfatter, bl.a. kommer brevet ikke ind på eskatologien, som er én af de ting, Paulus i sine breve bruger mest plads på. Det er desuden, sammen med efeserbrevet, der også er en af de omstridte epistler, det eneste af Paulus' breve, hvor hver sætning i den græske originaltekst i gennemsnit består af mere end 2 vers og 200 tegn. Det er, hvis man godtager, at Paulus er forfatteren, formentlig skrevet i fængsel i Rom mellem år 59 og 61.

Noter 

Bøger i Det Nye Testamente
Apostlen Paulus
Salina

Salina er den næststørste af øerne i øgruppen Æoliske øer nord for Sicilien. Øen har et areal på ca. 27 km², og et befolkningstal på ca. 2.300 indbyggere fordelt på de tre byer Santa Marina (807 indbyggere), Malfa (851 indbyggere) og Leni (641 indbyggere), der udgør tre selvstændige kommuner. Øen har færgeforbindelse til Milazzo på Sicilien og til de øvrige øer i øgruppen.

I oldtiden udvandtes i øens sydøstlige ende salt, som øen solgte til datidens mange sejlende købmænd. Navnet Salina er afledt heraf – sal (latin). I dag kommer indtjeningen til øen dels fra vin- og kapersproduktion, dels fra turiststrømmen, som i de senere år er øget. 

Øen er af vulkansk oprindelse og består af to store, nu inaktive vulkaner: Mod vest Monte Porri, 860 m.o.h. og mod øst Monta Fossa delle Felci, 962 m.o.h. Sidstnævnte er helt speciel derved, at der i bunden af krateret er fremvokset en skov, ligesom vulkansiderne er skovbeklædte. Dette skyldes at der på forefindes vandkilder, hvad der normalt ikke er på vulkanøer. Kilderne er dog ikke store nok til at dække øboernes vandforbrug (og turisternes overforbrug), hvorfor byerne med få dages frekvens må forsynes med vand fra fragtskibe. Mellem de to vulkaner ligger en dal, Valdichiesa, med et gammelt kloster, Madonna del Terzito.

Salina blev sammen med de øvrige øer i øgruppen Æoliske øer i år 2000 optaget på UNESCOs verdensarvsliste på grund af øernes enestående geologi og natur.

1994 lagde Salina landskab til de fleste scener i Michael Radfords film Postbudet (The Postman), som fik stor international succes.

Eksterne henvisninger 
 Blog Salina

Øer i Italien
De Æoliske Øer